Here is a page extracted from Wikipedia that may contain CSS, HTML, and a lot of unformatted text.

Title: Bertolomeu
Content: Bertolomeu ye un antroponimo d'orichen arameu que significa "fillo de Talmai", ye dicir "fillo de Ptolomeu". Como parola patrimonial y con femenín regular a suya forma femenina ye Bertolomeua u Bertolomeva.

Variants 
A forma "Bertolomeu" ye un nombre que se troba muito a sobén en os textos medievals, por eixemplo en os fogaches, como o de 1495. O femenín "Bertolomeua" u "Bertolomeva" se troba tamién en textos medievals de Zaragoza y d'a val de l'Ebro, por eixemplo en os textos d'as confrairías de Zaragoza.

En textos medievals podemos veyer-lo escrito tamién como Bartolomeu, Bertolomé, por una traza de simplificar o diftongo tipica de l'aragonés, más que más d'a mitat occidental, visible en l'adverbio quantitativo pro (prou en a mitat oriental), Perinés (Pireneus), pre, Casterló, ecetra.

A forma femenina de l'antroponimo presentaba a forma Bartolomeya en l'aragonés d'as comunidatz aragonesas (sud y sudueste d'Aragón). Bi ha indicios que ye una hipercorrección, porque leyemos tamién en o mesmo libro Mareya ("María"). En caso de pronunciar-se realment a -y- epentetica, no se representa en a ortografía actual proposata por l'Academia de l'Aragonés y s'escribiría Bartolomea.

Entre os hipocoristicos de "Bertolomeu" tenemos Tomeu.

Variants en atros idiomas

Referencias 

Antroponimos d'orichen arameu
Antroponimos aragoneses masculins